**SOCIALNOVARSTVENI ZAVOD TABER**

**ŠMARTNO 70**

**4207 CERKLJE NA GORENJSKEM**

Številka: 110-11/2022-02

Datum: 15.02.2022

Na podlagi določil 25. člena Zakona o delovnih razmerjih Zakon o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A in 202/21 – odl. US) objavljamo prosto delovno mesto:

**SREDNJA MEDICINSKA SESTRA I**

**Zaposliti nameravamo 1 srednjo medicinsko sestro (M/Ž) za nedoločen čas.**

Opis del in nalog:

* sodelovanje in izvajanje zahtevnih del v procesu zdravstvene nege,
* izvajanje zdravstvene nege in varstva uporabnikov,
* nudenje medicinske pomoči, priprava in delitev predpisane terapije in urejanje pripomočkov,
* vodenje dokumentacije,
* izvajanje del in nalog v skladu z delovnim planom ustanove,
* izvajanje medicinsko tehničnih posegov v skladu s klasifikacijo intervencij v zdravstveni negi Ministrstva za zdravje,
* izvajanje in sodelovanje pri zagotavljanju osnovnih življenjskih aktivnosti: dihanje; prehranjevanje; izločanje; odvajanje; gibanje in ustrezna lega; spanje in počitek; oblačenje; vzdrževanje normalne telesne temperature; osebna higiena in urejenost; izogibanje nevarnostim v okolju; odnosi z ljudmi; izražanje čustev; občutkov; doživljanja duševne, duhovne in socialne potrebe; izražanje verskih čustev; koristno delo; razvedrilo in rekreacija; učenje in pridobivanje znanja o razvoju človeka in zdravja.
* usklajevanje in nadzor nad delom negovalcev in strežnikov na oddelku,
* oskrba umrlih,
* izdeluje in sodeluje pri izdelavi negovalnega načrta za posameznega oskrbovanca,
* svoje delo opravlja v negovalnem teamu glede na klasifikacijo intervencij v zdravstveni negi,
* evidentiranje, poročanje in dokumentiranje negovalnih storitev,
* druge naloge po nalogu nadrejenega.

Poleg splošnih pogojev, določenih z Zakonom o delovnih razmerjih, morajo kandidati izpolnjevati še naslednje pogoje:

* da imajo pridobljeno najmanj **V. stopnjo izobrazbe zdravstvene smeri**, smer: zdravstveni tehnik,
* da imajo **opravljeno pripravništvo in strokovni izpit**;
* aktivno znanje slovenskega jezika,
* osnove računalništva (word, excel, uporabniški programi za zdravstveni del,…),
* znanja iz gerontologije in s področja psiholoških značilnosti staranja.

Z izbranim kandidatom bomo sklenili delovno razmerje za nedoločen čas, s polnim delovnim časom in dvomesečnim poskusnim delom.

Kandidati naj pisne vloge z dokazili o izpolnjevanju pogojev in s kratkim življenjepisom pošljejo v osmih (8) dneh od objave na naslov: **Socialnovarstveni zavod Taber, Šmartno 70, 4207 Cerklje na Gorenjskem**, s pripisom **»za razpis SREDNJA MEDICINSKA SESTRA I«** ali preko **e-pošte na naslov: nastja.pipan@domtaber.si«**.

 Direktorica Socialnovarstvenega zavoda Taber

 Martina Martinčič l.r.